《菩萨蛮 舟次中塘，寄芳圃伯姑》
清代·谈印梅

烟涛渺渺中塘路。海云黑处明飞鹭。何处石湾围。渔灯波上微。

飞书心共远。别思随潮满。风雨在汀洲。有人凭槛愁。

作者简介：谈印梅，字湘卿，归安人。谈学庭次女，南河主簿孙亭昆均室。诗学得孙秋士先生指授，与姊印莲、夫族姑佩芬称归安三女史，有《菱湖三女史集》合刻。